paragraph_text: Hamiguitan je planina u pokrajini Davao Oriental, otok Mindanao, na Filipinima, visine od 75 do 1.620 m. Hamiguitan tvori planinski greben koji se poluotokom Pujada pruža od sjevera prema jugu, na jugoistočnom dijelu koridora bioraznolikosti Istočni Mindanao. Rezervat divljine gorja Hamiguian pokriva područje od 6.834 ha (68.34 km²), od kojih je 16.037 ha 2014. god. uvršteno na UNESCOv popis mjesta svjetske baštine u Aziji kao „ključno stanište plejade biljnih i životinjskih vrsta”. Naime, zaštićeno područje predstavlja kopneno i vodeno stanište različitih visina za ugrožene vrste i endemsku floru i faunu, od kojih se osam vrsta može pronaći samo na ovoj planini, kao šo su zdjelaste biljke iz obitelji Nepenthes peltata: